CELEX: C2007/283/36
Language: mt
Date: 2007-11-24 00:00:00
Title: Kawża C-426/07: Talba għal deċiżjoni preliminari mressqa minn Wojewódzki Sąd Administracyjny w Bialymstoku vs Il-Polonja fl- 14 ta' Settembru 2007 — Dariusz Krawczyński vs Dyrektor Izby Celnej w Bialymstoku

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/20
            
         Talba għal deċiżjoni preliminari mressqa minn Wojewódzki Sąd Administracyjny w Bialymstoku vs Il-Polonja fl-14 ta' Settembru 2007 — Dariusz Krawczyński vs Dyrektor Izby Celnej w Bialymstoku
   (Kawża C-426/07)
   (2007/C 283/36)
   Lingwa tal-kawża: il-Pollakk
   Qorti tar-rinviju
   Wojewódzki Sąd Administracyjny w Bialymstoku.
   Partijiet fil-kawża prinċipali
   
      Rikorrent: Dariusz Krawczynski.
   
      Konvenuta: Dyrektor Izby Celnej w Bialymstoku
   Domandi preliminari
   
               1)
            
            
               Dazju tas-sisa stabbilit minn Stat Membru, bħad-dazju tas-sisa previst mil-liġi Pollakka tat-23 ta' Jannar 2004 dwar id-dazji tas-sisa (Dz. U no 29, pos. 257, kif emendata), li jolqot il-bejgħ kollu ta' karozzi privati qabel l-ewwel reġistrazzjoni tagħhom fit-territorju nazzjonali, jista' jiġi kklassifikat bħala taxxa illegali li għandha n-natura ta' taxxa fuq il-fatturat fis-sens ta' l-Artikolu 33(1) tas-Sitt Direttiva tal-Kunsill tas-17 ta' Mejju, 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (77/388/KEE) (fil-preżent, l-Artikolu 401, fis-seħħ wara l-1 ta' Jannar 2007, tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud)?
               F'każ ta' risposta negattiva għall-ewwel domanda:
            
         
               2)
            
            
               Dazju tas-sisa, bħal dak in kwistjoni f'din il-kawża pendenti quddiem il-Wojewódzki Sąd Administracyjny w Białymstoku, li jolqot il-bejgħ kollu ta' karozzi privati qabel l-ewwel reġistrazzjoni tagħhom fit-territorju nazzjonali, imur kontra l-Artikolu 90 KE, li jipprojbixxi espliċitament kull diskriminazzjoni jew kull applikazzjoni protezzjonista tas-sistema fiskali nazzjonali favur prodotti nazzjonali simili, peress li l-akkwist ta' vetturi użati diġà rreġistrati fit-territorju Pollakk huwa eżenti mill-imsemmi dazju?